**รายงานการประชุมสภาเทศบาลตำบลโพน**

**สมัยประชุมวิสามัญ สมัยที่ 1 ประจำปี พ.ศ. 2566**

**วันที่ 1 มิถุนายน 2566 ตั้งแต่เวลา 09.00 น. เป็นต้นไป**

**ณ ห้องประชุมสภาเทศบาลตำบลโพน อำเภอคำม่วง จังหวัดกาฬสินธุ์**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 1  2  3  4  5  6  7  8  9  10  11  12 | ร.ต.ต.วีระชัย จำปาหาร  นางสมศรี สระทอง  นายคำแปลง ศรีบัว  นายเสริมศักดิ์ ราชติกา  นายทองพันธ์ ศรีบุญจันทร์  นายประสิทธิ์ คำภูษา  นายสมบัติ ภูมิรินทร์  นายบุญศิล อิงภู  นายสัมนัก ปัสสะ  นายมานพ นามปัญญา  นายวุฒิชัย เชยชมศรี  นายสมพงษ์ สุริโย | ประธานสภาเทศบาลตำบลโพน  รองประธานสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน  สมาชิกสภาเทศบาลตำบลโพน สมาชิกสภาเทศบาลตำบลโพน  เลขานุการสภาเทศบาลตำบลโพน | วีระชัย จำปาหาร  สมศรี สระทอง  คำแปลง ศรีบัว เสริมศักดิ์ ราชติกา  ทองพันธ์ ศรีบุญจันทร์  ประสิทธิ์ คำภูษา  สมบัติ ภูมิรินทร์  บุญศิล อิงภู  สัมนัก ปัสสะ  มานพ นามปัญญา  วุฒิชัย เชยชมศรี  สมพงษ์ สุริโย |

**ผู้ไม่มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **หมายเหตุ** |
| 1 | นายศุกลวัฒน์ ภูจันหา | สมาชิกสภาเทศบาลตำบลโพน | *ลาป่วย* |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** |
| 1  2  3  4  5  6  7  8  9  10  11 | นายนิพนธ์ อิงภู  นายทองมี สระทอง  นายพนมศิลา ศรีบัว  นางณฐอร การถัก  นางสาวสุกัญญา กำจร  นางสุจรรยา ทิพย์มณี  นายทรงวุฒิ ลังภูรี  นางสาวสุปราณี อ่อนรัชชา  นายศรีประวัติ วิลาศรี  นางอภิลักษณ์ คำก้อน  นางสาวปภาวรินท์ ภูมิสาตร์ | นายกเทศมนตรีตำบลโพน  รองนายกเทศมนตรีตำบลโพน  รองนายกเทศมนตรีตำบลโพน  ปลัดเทศบาลตำบลโพน  หัวหน้าสำนักปลัด  ผู้อำนวยการกองสาธารณสุข  ผู้อำนวยการกองช่าง  หน.ฝ่ายบริหารงานคลัง รก.ผอ.กองคลัง  หัวหน้าฝ่ายบริหารงานการศึกษา  หัวหน้าฝ่ายอำนวยการ  เจ้าพนักงานธุรการชำนาญงาน | นิพนธ์ อิงภู  ทองมี สระทอง พนมศิลา ศรีบัว  ณฐอร การถัก  สุกัญญา กำจร  สุจรรยา ทิพย์มณี  ทรงวุฒิ ลังภูรี  สุปราณี อ่อนรัชชา  ศรีประวัติ วิลาศรี  อภิลักษณ์ คำก้อน ปภาวรินท์ ภูมิสาตร์ |

เริ่มประชุม เวลา 09.00 น.

นายสมพงษ์ สุริโย ท่านศักดิ์เพชร ณ กาฬสินธุ์ ปฏิบัติราชการแทนผู้ว่าราชการจังหวัด เลขานุการสภา ฯ กาฬสินธุ์ ได้มีประกาศอำเภอคำม่วง เรื่อง เรียกประชุมสภาเทศบาล ตำบลโพน สมัยวิสามัญ สมัยที่ 1 / 2566 มีใจความว่า “ด้วยอำเภอคำม่วง ได้รับคำร้องจาก ประธานสภาเทศบาลตำบลโพน ขอเปิดประชุมสภา สมัยวิสามัญ สมัยที่ 1 ประจำปี พ.ศ. 2566 เพื่อพิจารณาให้ความเห็นชอบการขออนุมัติแก้ไขเปลี่ยนแปลงคำชี้แจง งบประมาณรายจ่ายและโอนงบประมาณมาตั้งจ่ายเป็นรายการใหม่ ตามเทศบัญญัติงบประมาณรายจ่าย ประจำปีงบประมาณ พ.ศ. 2566 ณ ห้องประชุมสภาเทศบาลตำบลโพน เพื่อให้การปฏิบัติเป็นไปด้วยความ เรียบร้อย อาศัยอำนาจตามความใน มาตรา 26 แห่งพระราชบัญญัติ เทศบาล พุทธศักราช 2496 และแก้ไขเพิ่มเติมถึง (ฉบับที่ 14) พ.ศ. 2562 ประกอบคำสั่งจังหวัดกาฬสินธุ์ที่ 11888 / 2565 ลงวันที่ 14 ธันวาคม 2565 เรื่อง การมอบอำนาจให้รองผู้ว่าราชการ จังหวัดกาฬสินธุ์ ปลัดจังหวัดกาฬสินธุ์ หัวหน้าส่วนราชการประจำจังหวัด กาฬสินธุ์ หัวหน้าหน่วยงาน นายอำเภอ และหัวหน้าหน่วยงานในสังกัด สำนักงานสาธารณสุขจังหวัดกาฬสินธุ์ ปฏิบัติราชการแทน จึงเรียกประชุมสภา สมัยวิสามัญ สมัยที่ 1 / 2566 ประจำปี พ.ศ. 2566 มีกำหนด 15 วัน ตั้งแต่วันที่ 1 มิถุนายน 2566 เป็นต้นไป ณ ห้องประชุมสภาเทศบาลตำบลโพน ประกาศ ณ วันที่ 22 เดือน พฤษภาคม พ.ศ. 2566” ก็เลยมีการเรียกประชุม โดยกำหนดวาระการประชุม ดังนี้

ระเบียบวาระที่ 1 เรื่องที่ประธานจะแจ้งต่อที่ประชุม ระเบียบวาระที่ 2 เรื่องรับรองรายงานการประชุมสภาเทศบาลตำบลโพน สมัยประชุมสามัญ สมัยแรก ประจำปี พ.ศ. 2566 เมื่อวันที่ 20 กุมภาพันธ์ 2566 ระเบียบวาระที่ 3 เรื่องกระทู้ถาม - ไม่มี ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณา เสร็จแล้ว - ไม่มี ระเบียบวาระที่ 5 เรื่องที่เสนอใหม่ 5.1 การโอนงบประมาณตั้งจ่ายรายการใหม่ ระเบียบวาระที่ 6 เรื่องอื่น ๆ 6.1 หารือการจัดตั้งชุมชนในเขตเทศบาลตำบลโพน 6.2 พระราชบัญญัติการเลือกตั้งสมาชิกสภาท้องถิ่น หรือผู้บริหารท้องถิ่น (ฉบับที่ 2) พ.ศ. 2566

บัดนี้ ที่ประชุมสภา ฯ พร้อมแล้ว ขอเชิญประธานสภา ฯ ได้จุดธูปเทียน บูชาพระรัตนตรัย กล่าวเปิดประชุม และดำเนินการ ตามวาระการประชุมต่อไป เชิญครับ

ร.ต.ต.วีระชัย จำปาหาร จุดธูปเทียนบูชาพระรัตนตรัย ประธานสภา ฯ เรียนท่านนายกเทศมนตรี คณะผู้บริหาร หัวหน้าส่วนราชการ และผู้เข้าร่วมการประชุมทุกท่านครับ เมื่อที่ประชุมพร้อมแล้ว ผมขอเปิด การประชุมสภาเทศบาลตำบลโพน สมัยประชุมวิสามัญ สมัยที่ 1 ประจำปี พ.ศ. 2566 วันที่ 1 มิถุนายน 2566

ระเบียบวาระที่ 1 เรื่องที่ประธานจะแจ้งต่อที่ประชุม

ร.ต.ต.วีระชัย จำปาหาร 1.1 เราทำหน้าที่สมาชิกสภา ฯ ถึงวันนี้ ครบ 2 ปี 64 วันประธานสภา ฯ 1.2 สมาชิกสภา ฯ ลาป่วย คือ ท่านศุกลวัฒน์ ฯ 1.3 ขอขอบคุณ ท่านสมาชิกสภา ฯ ทุกท่าน ที่ร่วมแรงร่วมใจทำหน้าที่ ที่ได้รับมอบหมายในงานประเพณีบุญบั้งไฟ ประจำปี พ.ศ. 2566 ที่ผ่านมา ให้งานสำเร็จลุล่วงไปด้วยดี 1.4 แนะนำข้าราชการย้ายมาใหม่ ราย นางอภิลักษณ์ คำก้อน หัวหน้าฝ่ายอำนวยการ สังกัดสำนักปลัด

ระเบียบวาระที่ 2 เรื่องรับรองรายงานการประชุมสภาเทศบาลตำบลโพน สมัยประชุม สามัญ สมัยแรก ประจำปี พ.ศ. 2566 เมื่อวันที่ 20 กุมภาพันธ์ 2566

ร.ต.ต.วีระชัย จำปาหาร ขอเชิญประธานคณะกรรมการตรวจรายงานการประชุม ได้รายงานผลการประธานสภา ฯ ตรวจรายงานการประชุม

นายคำแปลง ศรีบัว เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผม นายคำแปลง ศรีบัว สมาชิกสภา ฯ เขต 1 เป็นกรรมการตรวจรายงาน การประชุม ซึ่งในการประชุมครั้งที่แล้ว ในฐานะที่ผม เป็นคณะกรรมการตรวจรายงานการประชุม ได้ตรวจสอบรายงาน การประชุม สมัยประชุมสามัญ สมัยแรก ประจำปี พ.ศ. 2566 เมื่อวันที่ 20 กุมภาพันธ์ 2566 ที่ผ่านมา มีผู้มาประชุม 13 คน ผู้ไม่มาประชุม (-ไม่มี-) ผู้เข้าร่วมประชุม 13 คน ซึ่งการตรวจสอบรายงานการประชุม ถือว่ามีความถูกต้องครบถ้วน ครับ

ร.ต.ต.วีระชัย จำปาหาร มีสมาชิกท่านใด จะขอเปลี่ยนแปลงถ้อยคำหรือขอแก้ไขรายงาน ประธานสภา ฯ การประชุมไหมครับ

- ถ้าไม่มีก็ขอมติในที่ประชุมว่า สมาชิกท่านใดรับรองรายงานการประชุม สภาเทศบาลตำบลโพน สมัยประชุมสามัญ สมัยแรก ประจำปี พ.ศ. 2566 เมื่อวันที่ 20 กุมภาพันธ์ 2566 โปรดยกมือครับ

**มติที่ประชุม - รับรองรายงานการประชุม 10 เสียง**  **- งดออกเสียง 1 เสียง (ประธานสภา ฯ)**

ระเบียบวาระที่ 3 เรื่องกระทู้ถาม - ไม่มี

ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว

- ไม่มี

ระเบียบวาระที่ 5 เรื่องที่เสนอใหม่

5.1 การโอนงบประมาณตั้งจ่ายรายการใหม่

ร.ต.ต.วีระชัย จำปาหาร ขอเชิญคณะผู้บริหารหรือผู้แทนเสนอญัตติ ประธานสภา ฯ

นายนิพนธ์ อิงภู เรียนท่านประธานสภา ฯ ท่านสมาชิกสภา ฯ คณะผู้บริหาร นายกเทศมนตรี หัวหน้าส่วนราชการ และผู้เข้าร่วมการประชุมทุกท่านครับ ขอเสนอญัตติ ขออนุมัติโอนงบประมาณไปตั้งจ่ายรายการใหม่ โดยอาศัยความ ตามระเบียบกระทรวงมหาดไทย ว่าด้วยวิธีการงบประมาณของ องค์กรปกครองส่วนท้องถิ่น พ.ศ. 2563 ข้อ 27 ที่ระบุว่า “การโอนเงินงบประมาณรายจ่ายในงบลงทุน โดยการโอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายรายการใหม่ ให้เป็นอำนาจอนุมัติของสภาท้องถิ่น” ดังนั้น เพื่อให้การบริหาร งบประมาณสามารถนำไปใช้ในการดำเนินงานเพื่อแก้ไขปัญหาและพัฒนา ชุมชนท้องถิ่นตามอำนาจหน้าที่ จึงเสนอสภาเทศบาลเพื่อพิจารณา การโอนงบประมาณตั้งจ่ายรายการใหม่ ดังนี้

**สำนักปลัด**

โอนลดงบประมาณ 1) แผนงานการรักษาความสงบภายใน งานบริหารทั่วไปเกี่ยวกับ การรักษาความสงบภายใน งบดำเนินงาน หมวดค่าวัสดุ ประเภทวัสดุวิทยาศาสตร์หรือการแพทย์ ตั้งไว้ 30,0๐๐.- บาท งบประมาณคงเหลือ 30,000.- บาท โอนลดจำนวน 29,0๐0.- บาท งบประมาณหลังโอน 1,0๐๐.- บาท 2) แผนงานบริหารงานทั่วไป งานบริหารทั่วไป งบบุคลากร หมวดเงินเดือนฝ่ายประจำ ประเภทเงินเดือนข้าราชการหรือพนักงาน ส่วนท้องถิ่น ตั้งไว้ 5,481,240.- บาท คงเหลือ 1,933,258.64 บาท โอนลดจำนวน 2,600.- บาท งบประมาณหลังโอน 1,930,658.64 บาท 4) แผนงานบริหารงานทั่วไป งานควบคุมภายในและ การตรวจสอบภายใน งบบุคลากร หมวดเงินเดือนฝ่ายประจำ ประเภทเงินเดือนข้าราชการหรือพนักงานส่วนท้องถิ่น ตั้งไว้ 355,320.- บาท คงเหลือ 23,180.- บาท โอนลดจำนวน 7,500.- บาท งบประมาณหลังโอน 15,680.- บาท

*รวมโอนลดงบประมาณทั้งสิ้น 39,100.- บาท*

โอนตั้งจ่ายรายการใหม่ ๑) แผนงานการรักษาความสงบภายใน งานบริหารทั่วไปเกี่ยวกับ การรักษาความสงบภายใน งบดำเนินงาน หมวดค่าวัสดุ ประเภทวัสดุจราจร ตั้งไว้ 29,๐๐๐.- บาท เพื่อเป็นการ เพิ่มประสิทธิภาพการปฏิบัติงาน และเป็นการจัดหาอุปกรณ์ให้เพียงพอ ต่อการปฏิบัติงานจราจรและดูแลความปลอดภัย ซึ่งการดำเนินการ ดังกล่าวต้องจัดซื้อวัสดุจราจรซึ่งมีความจำเป็นในการปฏิบัติงาน 2) แผนงานบริหารงานทั่วไป งานบริหารทั่วไป งบลงทุน หมวดค่าครุภัณฑ์ ประเภทครุภัณฑ์สำนักงาน รายการเครื่องพิมพ์เลเซอร์ หรือ LED ขาวดำ จำนวน 1 เครื่อง ตั้งไว้ 2,600.- บาท เพื่อจัดซื้อ เครื่องพิมพ์เลเซอร์ หรือ LED ขาวดำ (18 หน้า / นาที) ราคา 2,600.- บาท (-สองพันหกร้อยบาทถ้วน-)  **คุณลักษณะพื้นฐาน** - มีความละเอียดในการพิมพ์ไม่น้อยกว่า 600 X 600 dpi - มีความเร็วในการพิมพ์สำหรับกระดาษ A4 ไม่น้อยกว่า 18 หน้าต่อนาที (ppm) - มีหน่วยความจำ (Memory) ขนาดไม่น้อยกว่า 32 MB - มีช่องเชื่อมต่อ (Interface) แบบ USB 2.0 หรือดีกว่า จำนวนไม่น้อยกว่า 1 ช่อง - มีถาดใส่กระดาษได้รวมกันไม่น้อยกว่า 150 แผ่น - สามารถใช้ได้กับ A4 , Letter , Legal และสามารถกำหนดขนาดของกระดาษเองได้ 3) แผนงานบริหารงานทั่วไป งานบริหารทั่วไป งบลงทุน หมวดค่าครุภัณฑ์ ประเภทครุภัณฑ์สำนักงาน รายการเครื่องพิมพ์ Multifunction แบบฉีดหมึกพร้อมติดถังหมึกพิมพ์ (Ink Tank Printer) จำนวน 1 เครื่อง ตั้งไว้ 7,500.- บาท (-เจ็ดพันห้าร้อยบาทถ้วน-) **คุณลักษณะพื้นฐาน** - เป็นอุปกรณ์ที่มีความสามารถเป็น Printer , Copier และ Scanner ภายในเครื่องเดียวกัน - เป็นเครื่องพิมพ์แบบฉีดหมึกพร้อมติดตั้งถังหมึกพิมพ์ (Ink Tank Printer) จากโรงงานผู้ผลิต - มีความละเอียดในการพิมพ์ไม่น้อยกว่า 1,200 X 1,200 dpi - มีความเร็วในการพิมพ์ขาวดำสำหรับกระดาษ A4 ไม่น้อยกว่า 27 หน้าต่อนาที (ppm) หรือ 8.8 ภาพต่อนาที (ipm) - สามารถสแกนเอกสาร ขนาด A4 (ขาวดำ - สี) ได้ - มีความละเอียดในการสแกนสูงสุดไม่น้อยกว่า 1,200 X 600 หรือ 600 X 1,200 dpi - มีถาดป้อนเอกสารอัตโนมัติ (Auto Document Feed) - สามารถถ่ายสำเนาเอกสารได้ทั้งสีและขาวดำ - สามารถทำสำเนาได้สูงสุดไม่น้อยกว่า 99 สำเนา - สามารถย่อและขยายได้ 25 ถึง 400 เปอร์เซ็นต์ - มีช่องเชื่อมต่อ (Interface) แบบ USB 2.0 หรือดีกว่า จำนวนไม่น้อยกว่า 1 ช่อง - มีช่องเชื่อมต่อระบบเครือข่าย Network Interface) แบบ 10 / 100 Base – T หรือดีกว่า จำนวนไม่น้อยกว่า 1 ช่อง หรือ สามารภใช้งานผ่านเครือข่ายไร้สาย Wi – Fi (IEEE 802.11b , g , n) ได้ - มีถาดใส่กระดาษได้รวมกันไม่น้อยกว่า 100 แผ่น - สามารถใช้ได้กับ A4 , Letter , Legal และสามารถกำหนดขนาดของกระดาษเองได้

*รวมโอนตั้งจ่ายรายการใหม่ทั้งสิ้น 39,100.- บาท*

**กองช่าง**

โอนลดงบประมาณ 1) แผนงานอุตสาหกรรมและการโยธา งานบริหารทั่วไปเกี่ยวกับ อุตสาหกรรมและการโยธา งบบุคลากร หมวดเงินเดือน (ฝ่ายประจำ) ประเภทเงินเดือนพนักงานเทศบาล ตั้งไว้ 1,259,๐4๐.- บาท งบประมาณคงเหลือ 545,580.- บาท โอนลดจำนวน 150,๐๐๐.- บาท งบประมาณหลังโอน 395,๕8๐.- บาท 2) แผนงานบริหารงานทั่วไป งานบริหารทั่วไป งบบุคลากร หมวดเงินเดือน (ฝ่ายประจำ) ประเภทเงินเดือนข้าราชการหรือพนักงาน ส่วนท้องถิ่น ตั้งไว้ 5,481,240.- บาท งบประมาณคงเหลือ 2,352,258.64 บาท โอนลดจำนวน 340,๐๐๐.- บาท งบประมาณหลังโอน 2,012,258.64 บาท

*รวมโอนลดงบประมาณทั้งสิ้น 490,000.- บาท*

โอนตั้งจ่ายรายการใหม่ 1) แผนงานอุตสาหกรรมและการโยธา งานบริหารทั่วไปเกี่ยวกับ อุตสาหกรรมและการโยธา งบลงทุน หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปการ โครงการขยายผิวจราจร แอสฟัสติกถนนใบบุ่นก้านก่อง (ช่วงจากจุดเชื่อมถนนทางหลวงแผ่นดิน หมายเลข 227 – แยกถนนใบบุ่นน้อย) ตั้งไว้ 240,000.- บาท เพื่อขยายผิวจราจรแอสฟัสติกถนนใบบุ่นก้านก่อง (ช่วงจากจุดเชื่อมถนนทางหลวงแผ่นดินหมายเลข 227 – แยก ถนนใบบุ่นน้อย) โดยขยายไหล่ทางสองข้าง กว้างข้างละ 0.70 เมตร ยาว 370 เมตร หนา 0.04 เมตร หรือมีพื้นที่ไม่น้อยกว่า 518 ตารางเมตร 2) แผนงานอุตสาหกรรมและการโยธา งานบริหารทั่วไปเกี่ยวกับ อุตสาหกรรมและการโยธา งบลงทุน หมวดค่าที่ดินและสิ่งก่อสร้าง ประเภทค่าก่อสร้างสิ่งสาธารณูปการ โครงการก่อสร้างและขยายผิวจราจร แอสฟัสติกถนนพันมหา (ช่วงจากจุดเชื่อมถนนพันมหาใหญ่ – แยก ซอยพันมหา 3) ตั้งไว้ 250,000.- บาท เพื่อก่อสร้างและขยาย ผิวจราจรแอสฟัสติกถนนพันมหา (ช่วงจากจุดเชื่อมถนนพันมหาใหญ่ - แยกซอยพันมหา 3) โดยก่อสร้างถนนผิวจราจร กว้าง 5.00 เมตร ยาว 52.00 เมตร หนา 0.04 เมตร พร้อมขยายไหล่ทาง ฝั่งทิศตะวันออก กว้าง 1.00 เมตร ยาว 268 เมตร หนา 0.04 เมตร หรือมีพื้นที่ไม่น้อยกว่า 528 ตารางเมตร

*รวมโอนตั้งจ่ายรายการใหม่ทั้งสิ้น 490,000.- บาท*

ขอได้โปรดนำเสนอต่อที่ประชุมสภาเทศบาลตำบลโพนเพื่อพิจารณาต่อไป

ร.ต.ต.วีระชัย จำปาหาร ตามที่ นายกเทศมนตรีตำบลโพน เสนอญัตติ เรื่อง ขอเสนอญัตติ ประธานสภา ฯ ขออนุมัติโอนงบประมาณตั้งจ่ายรายการใหม่ *- ญัตติที่ 1 สำนักปลัด* โอนตั้งจ่ายรายการใหม่ แผนงานการรักษาความสงบภายใน งานป้องกันและบรรเทาสาธารณภัย หมวดค่าวัสดุ ประเภทวัสดุจราจร จำนวน 30,000.- บาท *- ญัตติที่ 2 กองช่าง* โอนตั้งจ่ายรายการใหม่ - แผนงานอุตสาหกรรมและการโยธา งานบริหารทั่วไป เกี่ยวกับอุตสาหกรรมและการโยธา งบลงทุน หมวดค่าที่ดิน และสิ่งก่อสร้าง ประเภทค่าก่อสร้างสิ่งสาธารณูปการ โครงการขยายผิว จราจรแอสฟัสติกถนนใบบุ่นก้านก่อง จำนวน 240,000.- บาท - แผนงานอุตสาหกรรมและการโยธา งานบริหารทั่วไป เกี่ยวกับอุตสาหกรรมและการโยธา งบลงทุน หมวดค่าที่ดิน และสิ่งก่อสร้าง ประเภทค่าก่อสร้างสิ่งสาธารณูปการ โครงการก่อสร้าง และขยายผิวจราจรแอสฟัสติกถนนพันมหา จำนวน 250,000.- บาท

- มีสมาชิกท่านใดจะสอบถามเพิ่มเติมหรือไม่ครับ

นายคำแปลง ศรีบัว ขออนุญาตสอบถามโครงการที่เราได้รับเงินอุดหนุนเฉพาะกิจจากจังหวัด สมาชิกสภา ฯ เราเป็นผู้ดำเนินการหรือทางจังหวัดเป็นผู้ดำเนินการ และการดำเนินการ ดังกล่าว ได้มีการตรวจสอบรายละเอียดก่อนหรือไม่ครับ

นายทรงวุฒิ ลังภูรี เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนผู้อำนวยการกองช่าง ราชการ และผู้เข้าร่วมการประชุมทุกท่านครับ โครงการขยายผิวจราจร แอสฟัสติก ถนนเส้นนี้มีความกว้างไม่เท่ากัน บางช่วง 4.00 เมตร บางช่วง 5.00 เมตร แต่งบประมาณที่อนุมัติมา คือ อยู่ที่ 4.00 เมตร เราก็ต้องดำเนินการตามแบบ ในส่วนของการ ขยายผิวจราจร เป็น 5.00 เมตร เราจะดำเนินการใช้งบประมาณ ของเราเองครับ

ร.ต.ต.วีระชัย จำปาหาร ขอบคุณผู้อำนวยการกองช่างครับ ประธานสภา ฯ - มีท่านใดจะอภิปรายเพิ่มเติมอีกหรือไม่

นายประสิทธิ์ คำภูษา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผม นายประสิทธิ์ คำภูษา สมาชิกสภา ฯ เขต 1 ขอเพิ่มเติมจาก ท่านคำแปลง ฯ ครับ คือได้รับคำท้วงติงมาจากประชาชน เกี่ยวกับถนน ที่ก่อสร้างใหม่ เส้นหมู่ 4 , หมู่ 2 และหมู่ 3 ซึ่งก่อสร้างไม่เต็มถนน ตามแบบเดิม ทำให้การสัญจรไป - มา ของประชาชนไม่ค่อยสะดวก เพราะว่าถนนแคบกว่าเดิม ก็เลยขอสอบถามทางกองช่างว่าเราจะมี วิธีการที่จะแก้ไขในส่วนนี้อย่างไรครับ

นายนิพนธ์ อิงภู ในส่วนของ หมู่ 2 , 3 เรากำลังดำเนินการทำรางระบายน้ำ นายกเทศมนตรี และในส่วนของ หมู่ 4 ก็ทำรางระบายน้ำหนึ่งด้าน ถ้าเป็นไปได้ เราก็อยากดำเนินการให้ทำรางระบายน้ำเสร็จก่อนค่อยดำเนินการ ขยายถนนก็ได้ ก็ขอความร่วมมือท่านสมาชิกได้อธิบายให้ประชาชน ได้รับทราบด้วย ว่าเรากำลังดำเนินการของบประมาณอยู่ และเราจะดำเนินการ ขยายผิวจราจรอย่างแน่นอนครับ

นายคำแปลง ศรีบัว ขออนุญาตเพิ่มเติมในเรื่องของโครงการ เราเคยติดตามในเรื่องของ สมาชิกสภา ฯ โครงการถนน คสล. ถนนนาคคอคต เนื่องจากถนนไม่มีไหล่ทาง ต่อมาเกิดการชำรุดและเราก็ได้ดำเนินการหางบประมาณไปซ่อมแซม แต่ตอนนี้ก็เกิดการชำรุดอีกแล้ว เนื่องจากเป็นช่วงฤดูฝน ก็ขอกำชับ กับทางกองช่างว่า เวลาจะดำเนินการโครงการไหนก็ขอให้ตรวจสอบ ให้ละเอียดก่อนดำเนินการ เพราะเท่าที่ผ่านมามีหลายจุดที่ดำเนินการ โครงการแล้วมันไม่ได้มาตรฐาน ขอฝากพิจารณาด้วยครับ

ร.ต.ต.วีระชัย จำปาหาร ขอบคุณท่านคำแปลง ฯ ครับ ประธานสภา ฯ - มีท่านใดจะอภิปรายเพิ่มเติมอีกหรือไม่

นายทองพันธ์ ศรีบุญจันทร์ เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผม นายทองพันธ์ ศรีบุญจันทร์ สมาชิกสภา ฯ เขต 1 ขออนุญาต เรียนถามจากที่ท่านนายก ฯ ได้ชี้แจงเกี่ยวกับถนนทาง หมู่ 4 ที่ยังไม่มี คอนกรีตและยังไม่มีรางระบายน้ำ ต้องใช้ระยะเวลานานหรือไม่ ถึงจะได้ดำเนินการในส่วนนี้ เพราะว่าตอนนี้ก็ยังไม่มีโครงการก่อสร้าง รางระบายน้ำ ก็ขอให้พิจารณาในส่วนนี้ด้วยครับ

นายมานพ นามปัญญา เรียนท่านประธานสภา ฯ ท่านสมาชิกสภา ฯ คณะผู้บริหาร หัวหน้าส่วนสมาชิกสภา ฯ ราชการ และผู้เข้าร่วมการประชุมทุกท่านครับ กระผม นายมานพ นามปัญญา สมาชิกสภา ฯ เขต 2 ขออนุญาตเสริม ท่านทองพันธ์ ฯ คือ การสร้างถนนคอนกรีต ถ้าเราจะสร้างถนนแบบ ทีละนิดทีละหน่อย ผมเกรงว่ากระแสตอบรับจากชาวบ้านอาจไม่ดี ถ้าท่านผู้บริหารแจ้งว่ายังไม่มีรางระบายน้ำ เราก็ทำถนนเผื่อไว้ ให้กับการก่อสร้างรางระบายน้ำต่อก็ได้

ร.ต.ต.วีระชัย จำปาหาร ด้วยความห่วงใยของท่านสมาชิกที่ท้วงติงหรือซักถาม คือ ถนนที่ทำใหม่ประธานสภา ฯ มันไม่เต็มเลน ไม่เต็มช่อง และอยากจะเรียนถามผู้อำนวยการกองช่างว่า อายุการใช้งานของถนนมีอายุกี่ปีครับ

นายทรงวุฒิ ลังภูรี ในส่วนของถนนคอนกรีต อายุการใช้งานขึ้นอยู่กับการสัญจรของรถ ผู้อำนวยการกองช่าง บนถนน และน้ำหนักของรถที่บรรทุกของ เช่น รถบรรทุกหนัก 21 ตัน อายุการใช้งานก็จะอยู่ที่ 5 – 10 ปี ถนนที่ทำใหม่ก็อยากจะทำให้เต็ม แต่ต้องดูงบประมาณด้วย เพราะว่าเราใช้งบประมาณตามเทศบัญญัติ ก็ขอนำเรียนคร่าว ๆ ตามนี้ครับ

ร.ต.ต.วีระชัย จำปาหาร ถือว่าเป็นโครงการที่ดี เพราะว่าบ้านเรารถบรรทุกเยอะ ประธานสภา ฯ แต่ด้วยความห่วงใย เพราะว่าก็จะส่งผลต่อภายภาคหน้าในการซ่อมแซม และบำรุง

- มีสมาชิกท่านใดจะสอบถามเพิ่มเติมหรือไม่ครับ

- ถ้าไม่มีก็ขอมติที่ประชุมว่าเห็นชอบการโอนงบประมาณ ตั้งจ่ายรายการใหม่ สำนักปลัด แผนงานการรักษาความสงบภายใน งานป้องกันและบรรเทาสาธารณภัย หมวดค่าวัสดุ ประเภทวัสดุจราจร จำนวน 30,000.- บาท ท่านใดเห็นชอบโปรดยกมือ

**มติที่ประชุม - เห็นชอบ 10 เสียง - งดออกเสียง 1 เสียง (ประธานสภา ฯ)**

ร.ต.ต.วีระชัย จำปาหาร การโอนงบประมาณตั้งจ่ายรายการใหม่ กองช่าง แผนงานอุตสาหกรรมประธานสภา ฯ และการโยธา งานบริหารทั่วไปเกี่ยวกับอุตสาหกรรมและการโยธา งบลงทุน หมวดค่าที่ดินและสิ่งก่อสร้าง ประเภทค่าก่อสร้าง สิ่งสาธารณูปการ 1) โครงการขยายผิวจราจรแอสฟัสติกถนนใบบุ่นก้านก่อง จำนวน 240,000.- บาท 2) โครงการก่อสร้างและขยายผิวจราจรแอสฟัสติกถนนพันมหา จำนวน 250,000.- บาท

- ท่านใดเห็นชอบโปรดยกมือ

**มติที่ประชุม - เห็นชอบ 10 เสียง - งดออกเสียง 1 เสียง (ประธานสภา ฯ)**

ระเบียบวาระที่ 6 เรื่องอื่น ๆ

6.1 หารือการจัดตั้งชุมชนในเขตเทศบาลตำบลโพน

นายสมพงษ์ สุริโย เรียนท่านประธานสภา ฯ ท่านสมาชิกสภา ฯ คณะผู้บริหาร เลขานุการสภา ฯ หัวหน้าส่วนราชการ และผู้เข้าร่วมการประชุมทุกท่านครับ ตามที่ ระเบียบกระทรวงมหาดไทย ว่าด้วยคณะกรรมการชุมชนของเทศบาล พ.ศ. 2564 มีผลบังคับใช้ เมื่อเดือนกุมภาพันธ์ 2564 เป็นต้นมา และต่อมาได้มีระเบียบกระทรวงมหาดไทย ว่าด้วยคณะกรรมการชุมชน ของเทศบาล (ฉบับที่ 2) พ.ศ. 2566 มีผลบังคับเมื่อเดือน มีนาคม 2566 ที่ผ่านมา ซึ่งระเบียบ ฯ นี้ได้มีการแก้ไขข้อความใน ข้อ 5 แทนฉบับเดิม กำหนดว่า “ข้อ 5 ในเขตเทศบาลใด หากเทศบาลเห็นเป็นการสมควรจะจัดตั้งเป็นชุมชนก็ได้โดยทำเป็นประกาศ เทศบาล ในประกาศนั้นให้ระบุชื่อชุมชนและบริเวณพื้นที่ หรือเขตชุมชนด้วย ทั้งนี้ การจัดตั้งชุมชนให้คำนึงถึงความหนาแน่น ของประชาชนประกอบด้วย โดยอาจยึดตามแนวเขตการปกครองหมู่บ้าน เดิมก่อนการจัดตั้งหรือการยกฐานะเทศบาลก็ได้” ข้อความนี้ได้ระบุอยู่ใน ระเบียบกระทรวงมหาดไทย ว่าด้วยคณะกรรมการชุมชนของเทศบาล (ฉบับที่ 2) พ.ศ. 2566 ซึ่งถือว่า เทศบาลตำบลโพน สามารถจัดตั้ง เป็นชุมชนได้ ถ้าเห็นว่ามีความจำเป็นก็สามารถจัดตั้งได้ ก็ขึ้นอยู่กับ สภาเทศบาลตำบลโพน ว่าจะเห็นชอบกับการจัดตั้งชุมชนหรือไม่ ซึ่งข้อมูลเดิมที่เราเคยจัดตั้งชุมชน มีจำนวน 10 ชุมชน ดังนี้ **หมู่ที่ 1** - ชุมชนน่าอยู่ - ชุมชนโพนสว่าง **หมู่ที่ 2** - ชุมชนมิตรสัมพันธ์ ดอนสวรรค์ - ชุมชนอีสานเจริญสุข

**หมู่ที่ 3** - ชุมชนตะวันยอแสง - ชุมชนกลางใจ - ชุมชน กทม. **หมู่ที่ 4** - ชุมชนโพนงาม - ชุมชนมิตรไมตรี **หมู่ที่ 5** - ชุมชนคลองเตย

สำหรับแนวเขตการจัดตั้งชุมชน (ตามเอกสารแนบ) อีกประเด็นนึง ที่ได้มีการเปลี่ยนแปลงใน ระเบียบกระทรวงมหาดไทย ว่าด้วยคณะกรรมการชุมชนของเทศบาล (ฉบับที่ 2) พ.ศ. 2566 ระบุว่า กรรมการในคณะกรรมการชุมชนมีสิทธิได้รับค่าตอบแทน เป็นรายเดือน โดยให้ได้รับเฉพาะในเดือนที่ได้เข้าร่วมประชุม โดยในระเบียบ ฯ กำหนดไว้ว่า ให้คณะกรรมการชุมชนประชุมกัน เป็นประจำอย่างน้อย เดือนละหนึ่งครั้ง และให้มีคณะกรรมการชุมชน ชุมชนหนึ่ง ประกอบด้วยกรรมการที่มาจากการเลือกตั้งโดยประชาชน ในชุมชน จำนวนไม่น้อยกว่าห้าคนแต่ไม่เกินเก้าคน วันนี้จึงมีประเด็น ที่จะนำเรียนหารือต่อสภา ฯ 3 ประเด็น - ประเด็นที่ 1 จะมีการจัดตั้งชุมชนในเขตเทศบาลตำบลโพน หรือไม่ - ประเด็นที่ 2 ถ้าจะมีการจัดตั้งชุมชนจะเอาแบบถือเขตเดิม ชื่อเดิมของชุมชนที่เคยมีมาหรือไม่ หรือจะกำหนดใหม่ - ประเด็นที่ 3 ในเรื่องของคณะกรรมการชุมชน จะกำหนดให้ คณะกรรมการชุมชนมีจำนวนเท่าใด

เราต้องตั้งงบประมาณเพื่อเป็นค่าตอบแทนให้กับคณะกรรมการชุมชนด้วย ซึ่งจำนวนของคณะกรรมการชุมชนก็ต้องประกาศในการประกาศใช้ ของเทศบาลให้มีความชัดเจน ซึ่งค่าตอบแทนของประธานคณะกรรมการ ชุมชน ก็จะได้รับเดือนละ 750.- บาท กรรมการก็จะได้รับ เดือนละ 600.- บาท ซึ่งหากคำนวณค่าตอบแทนเป็นรายเดือน สมมุติว่า มีการกำหนดคณะกรรมการชุมชน

- คณะกรรมการชุมชน จำนวน 5 คน ค่าตอบแทน = 378,000.- บาท / ปี - คณะกรรมการชุมชน จำนวน 6 คน ค่าตอบแทน = 450,000.- บาท / ปี - คณะกรรมการชุมชน จำนวน 7 คน ค่าตอบแทน = 522,000.- บาท / ปี - คณะกรรมการชุมชน จำนวน 8 คน ค่าตอบแทน = 594,000.- บาท / ปี - คณะกรรมการชุมชน จำนวน 9 คน ค่าตอบแทน = 662,000.- บาท / ปี

ก็ขอให้ที่ประชุมได้พิจารณาต่อไปครับ

ร.ต.ต.วีระชัย จำปาหาร ขอบคุณท่านเลขานุการสภา ฯ ครับ ประธานสภา ฯ ระเบียบกระทรวงมหาดไทย ว่าด้วยคณะกรรมการชุมชนของเทศบาล พ.ศ. 2564 โดยที่เป็นการสมควรให้ประชาชนในเขตเทศบาล ได้มีส่วนร่วมในการพัฒนาชุมชนท้องถิ่นของตนเองและมีบทบาทในการ แก้ไขปัญหาโครงสร้างพื้นฐาน เศรษฐกิจ สังคม การจัดการสิ่งแวดล้อม และทรัพยากรธรรมชาติ การบำรุงศิลปะ จารีตประเพณี ภูมิปัญญาท้องถิ่น ในชุมชนของตนเอง รวมตลอดถึงเพื่อให้สอดคล้อง กับหลักเกณฑ์และวิธีการบริหารกิจการบ้านเมืองที่ดี อันจะเป็น การส่งเสริมความร่วมมือของประชาชนกับองค์กรปกครองส่วนท้องถิ่น ในการจัดบริการสาธารณะ และการมีส่วนร่วมของประชาชน ในการบริหารงานของท้องถิ่น และเพื่อเสริมสร้างความเข้มแข็งให้แก่ชุมชน ประเด็นที่ 1 คือ เราจะให้มีการจัดตั้งชุมชนหรือไม่ ขอให้ท่านสมาชิก ได้แสดงความคิดเห็นครับ

นายบุญศิล อิงภู เรียนท่านประธานสภา ฯ ท่านสมาชิกสภา ฯ คณะผู้บริหาร สมาชิกสภา ฯ หัวหน้าส่วนราชการ และผู้เข้าร่วมการประชุมทุกท่านครับ ในความเห็น ส่วนตัวผม ไม่เห็นด้วยกับการจัดตั้งชุมชนในเขตเทศบาล เนื่องจาก ผมคิดว่า ถ้ามีการจัดตั้งชุมชน และมีคณะกรรมการชุมชน เป็นการทำงานซ้ำซ้อน เพราะว่าปัจจุบันก็มีผู้นำชุมชน สมาชิกสภา ฯ และฝ่ายบริหารก็ทำงานประสานงานร่วมกันอยู่แล้ว และยังต้องมีค่าตอบแทนคณะกรรมการชุมชนอีก ผมเกรงว่า จะเป็นการสิ้นเปลืองงบประมาณด้วยครับ

ร.ต.ต.วีระชัย จำปาหาร ขอบคุณท่านบุญศิล ฯ ครับ ประธานสภา ฯ - มีท่านใดจะอภิปรายเพิ่มเติมอีกหรือไม่

นายมานพ นามปัญญา ผมเห็นด้วยกับท่านบุญศิล ฯ ครับ โดยรวมแล้วส่วนมากคณะกรรมการสมาชิกสภา ฯ ก็จะรวมพวกเราอยู่ด้วย และคณะกรรมการชุมชน ผมคิดว่าบทบาทหน้าที่ ก็จะมากพอสมควร ก็คงจะหาคนที่มาทำหน้าที่ยากพอสมควร แรก ๆ ก็อาจจะรับผิดชอบหน้าที่ดีอยู่ หลัง ๆ ไปก็อาจจะ ไม่ค่อยเข้าประชุมบ้าง แต่ถ้าเป็นพวกเราทำหน้าที่ความรับผิดชอบ ก็คงจะไม่น่ามีปัญญาครับ

นายทองพันธ์ ศรีบุญจันทร์ เรื่องนี้เคยได้ยินทางกำนัน / ผู้ใหญ่บ้าน หารือกันครับ เกี่ยวกับ สมาชิกสภา ฯ คณะกรรมการชุมชน ขอสอบถามว่า ในส่วนนี้เป็นทางผู้นำชุมชน หรือเราเป็นผู้รับผิดชอบครับ

นายสมพงษ์ สุริโย ในเรื่องของคณะกรรมการหมู่บ้านและคณะกรรมการชุมชน เลขานุการสภา ฯ มันคนละบทบาทกันครับ การดำเนินงานแต่ละหมู่บ้าน ก็จะมีในรูปแบบของคณะกรรมการหมู่บ้าน โดยมีผู้ใหญ่บ้าน เป็นหัวหน้าทีมและมีการแต่งตั้งลูกบ้านเป็นผู้ดำเนินงานฝ่ายต่าง ๆ ซึ่งในส่วนนี้เรียกว่าคณะกรรมการหมู่บ้าน และยังไม่มีค่าตอบแทน แต่ในส่วนของคณะกรรมการชุมชนของเทศบาลมีกฎหมายมารองรับแล้ว สามารถที่จะขอรับเงินอุดหนุนจากเทศบาลเพื่อเป็นค่าตอบแทนให้กับ คณะกรรมการชุมชนได้ ซึ่งการประชุมของคณะกรรมการชุมชน เขาจะประชุมกันเอง ปกติในเรื่องชุมชนก็จะมีท่านสมาชิกแต่ละหมู่ คอยดูแลอยู่แล้ว แต่ถ้ามีคณะกรรมการชุมชนก็จะช่วยสร้างความเข้มแข็ง มากขึ้น เช่น การเสนอปัญหาต่าง ๆ ในชุมชน เสนอความคิดเห็นต่าง ๆ ก็จะมีรูปแบบของคณะกรรมการชุมชนเพิ่มมากขึ้น เป็นทางการมากยิ่งขึ้น ซึ่งจะส่งผลให้การดำเนินงานต่าง ๆ เช่น แผนหรืองบประมาณต่าง ๆ มีความสอดคล้องกับความเป็นไปในเรื่องของชุมชนมากยิ่งขึ้น ซึ่งก็เป็นอีกประเด็นนึงที่น่าจะพิจารณาว่าสมควรที่จะจัดตั้งหรือไม่ ก็ขออนุญาตนำเรียนครับ

ร.ต.ต.วีระชัย จำปาหาร ขอบคุณท่านเลขานุการสภา ฯ ครับ ประธานสภา ฯ - มีท่านใดจะอภิปรายเพิ่มเติมอีกหรือไม่

นายนิพนธ์ อิงภู ในส่วนของชุมชนก็จะมีคณะกรรมการชุมชน นั่นคือ เราก็ต้องมีคนทำงานนายกเทศมนตรี เพิ่มขึ้น การประสานงานหรือการตัดสินใจต่าง ๆ ก็จะละเอียดมากขึ้น ผมคิดว่าเป็นเรื่องที่ดีที่จะมีคนช่วยทำงานในเรื่องของการประสานงาน ต่าง ๆ อยากให้สภา ฯ ได้พิจารณาถึงความจำเป็นว่ามากน้อยเพียงใด ในการที่จะมีคณะกรรมการชุมชน ก็ขอฝากพิจารณาครับ

นายประสิทธิ์ คำภูษา การจัดตั้งคณะกรรมการชุมชน ผมเห็นว่า เราควรจะพิจารณาในเรื่องของสมาชิกสภา ฯ งบประมาณกันก่อนไหม เพราะว่าต้องมีในเรื่องของค่าตอบแทน เราต้องหารือกันในเรื่องนี้ก่อน แล้วค่อยนำเข้าวาระการประชุมสภา ฯ ครั้งหน้า ว่าสมควรที่จะให้มีคณะกรรมการชุมชนหรือไม่ครับ

ร.ต.ต.วีระชัย จำปาหาร ขอบคุณท่านประสิทธิ์ ฯ ครับ ประธานสภา ฯ - มีท่านใดจะอภิปรายเพิ่มเติมอีกหรือไม่

นายเสริมศักดิ์ ราชติกา เรียนท่านประธานสภา ฯ ท่านสมาชิกสภา ฯ คณะผู้บริหาร สมาชิกสภา ฯ หัวหน้าส่วนราชการ และผู้เข้าร่วมการประชุมทุกท่านครับ กระผม นายเสริมศักดิ์ ราชติกา สมาชิกสภา ฯ เขต 1 ผมมีความเห็นว่า สมควรให้มีคณะกรรมการชุมชน เพราะว่าชุมชนต่าง ๆ อยากจะให้ มีคณะกรรมการชุมชนได้เสนอความเห็นหลาย ๆ ทางร่วมกัน ผมคิดว่าเป็นเรื่องดีที่จะได้มีคนช่วยกันคิด ช่วยกันทำงานร่วมกัน และเปิดโอกาสให้น้อง ๆ เยาวชนที่อายุไม่ต่ำกว่าสิบแปดปี ได้แสดงศักยภาพของคนรุ่นใหม่ ได้เข้ามามีบทบาทเพิ่มมากขึ้นครับ

ร.ต.ต.วีระชัย จำปาหาร ขอบคุณท่านเสริมศักดิ์ ฯ ครับ ประธานสภา ฯ - มีท่านใดจะอภิปรายเพิ่มเติมอีกหรือไม่

นายทองมี สระทอง เรียนท่านประธานสภา ฯ ท่านสมาชิกสภา ฯ คณะผู้บริหาร รองนายกเทศมนตรี หัวหน้าส่วนราชการ และผู้เข้าร่วมการประชุมทุกท่านครับ ระเบียบ กระทรวงมหาดไทย ว่าด้วยคณะกรรมการชุมชนของเทศบาล พ.ศ. 2564 ตามประกาศในราชกิจจานุเบกษา เมื่อวันที่ 25 กุมภาพันธ์ 2564 ระเบียบนี้ให้ใช้บังคับตั้งแต่วันถัดจากวันประกาศ เนื่องจากคณะกรรมการชุมชนเป็นส่วนหนึ่งขององค์กรปกครองส่วนท้องถิ่น เพื่อเสริมสร้างความเข้มแข็งให้แก่ชุมชน ผมเห็นด้วยกับการ ให้มีคณะกรรมการชุมชน เพื่อขับเคลื่อนในการทำงาน ถ้าเรามีคณะกรรมการชุมชนเพิ่มเข้ามา เราจะสะดวกในการทำงานต่าง ๆ และในส่วนของค่าตอบแทนซึ่งเกี่ยวเนื่องกับงบประมาณของเทศบาล เราก็ดำเนินงานในปีงบประมาณถัดไปก็ได้ หรือถ้าสามารถ โอนงบประมาณได้ก็ควรพิจารณา แต่ผมเห็นว่าควรจัดตั้งในปีงบประมาณ ถัดไปก็ได้ครับ ก็ขอให้ที่ประชุมสภา ฯ ได้พิจารณาครับ

ร.ต.ต.วีระชัย จำปาหาร ขอบคุณท่านรองทองมี ฯ ครับ ประธานสภา ฯ - มีท่านใดจะอภิปรายเพิ่มเติมอีกหรือไม่

นายวุฒิชัย เชยชมศรี เรียนท่านประธานสภา ฯ ท่านสมาชิกสภา ฯ คณะผู้บริหาร สมาชิกสภา ฯ หัวหน้าส่วนราชการ และผู้เข้าร่วมการประชุมทุกท่านครับ กระผม นายวุฒิชัย เชยชมศรี สมาชิกสภา ฯ เขต 2 ผมมีความเห็นว่า การมีคณะกรรมการชุมชน เป็นเรื่องที่ดีจะได้ช่วยกันทำงานในด้าน ของชุมชนมากขึ้น แต่ถ้าพูดถึงเรื่องของงบประมาณที่ต้องตั้งไว้เพื่อเป็น ค่าตอบแทนให้กับคณะกรรมการชุมชนก็มากพอสมควรครับ

นายสมบัติ ภูมิรินทร์ เรียนท่านประธานสภา ฯ ท่านสมาชิกสภา ฯ คณะผู้บริหาร สมาชิกสภา ฯ หัวหน้าส่วนราชการ และผู้เข้าร่วมการประชุมทุกท่านครับ กระผม นายสมบัติ ภูมิรินทร์ สมาชิกสภา ฯ เขต 2 ผมเห็นด้วยกับการ ให้มีคณะกรรมการชุมชน เพราะว่าจะได้ทำงานร่วมกัน ส่วนในเรื่องของ การจัดตั้งชุมชน เดิมมี 10 ชุมชน ผมคิดว่าเราตั้งใหม่ให้เป็น 5 ชุมชน ก็จะอยู่ที่หมู่บ้านละ 1 ชุมชน ไม่ต้องแยกชุมชนก็ได้เพราะว่าเวลาทำงาน เราก็ทำงานร่วมกันอยู่แล้ว เราก็สามารถทำงานร่วมกันเหมือนเดิม ซึ่งในส่วนนี้ก็ต้องมีในเรื่องของค่าตอบแทนคณะกรรมการ ฯ เข้ามาเกี่ยวข้องด้วย ผมคิดว่าการทำงานในด้านต่าง ๆ น่าจะเป็นไป ในทิศทางที่ดีขึ้นครับ

นายพนมศิลา ศรีบัว เรียนท่านประธานสภา ฯ ท่านสมาชิกสภา ฯ คณะผู้บริหาร รองนายกเทศมนตรี หัวหน้าส่วนราชการ และผู้เข้าร่วมการประชุมทุกท่านครับ ผมเห็นด้วย กับการให้มีคณะกรรมการชุมชน สำหรับเรื่องของคณะกรรมการชุมชน บทบาทของชุมชนเราทำงานในรูปแบบของหมู่บ้าน ซึ่งมีความร่วมมือ กันอยู่แล้ว ส่วนมากเวลาประสานงานก็จะประสานทางกำนัน / ผู้ใหญ่บ้าน ผู้นำชุมชนอยู่แล้ว ซึ่งตอนนี้มี 5 หมู่บ้าน ถ้ามีคณะกรรมการ 10 ชุมชนเพิ่มขึ้น ก็จะมีการกระจายในการทำงานกันออกไป ผมเห็นความสำคัญในจุดนี้ ถ้าเราอยากจะพัฒนาศักยภาพของคนในชุมชน ต้องเริ่มจากจุดนี้ครับ

ร.ต.ต.วีระชัย จำปาหาร ขอบคุณท่านรองพนมศิลา ฯ ครับ ประธานสภา ฯ - มีท่านใดจะอภิปรายเพิ่มเติมอีกหรือไม่

- ถ้าไม่มีก็ขอมติที่ประชุมแห่งนี้ว่า สมาชิกท่านใดเห็นชอบ ให้มีคณะกรรมการชุมชนของเทศบาลตำบลโพน โปรดยกมือ

**มติที่ประชุม - เห็นชอบ 6 เสียง - ไม่เห็นชอบ 1 เสียง - งดออกเสียง 4 เสียง (รวมประธานสภา ฯ)**

ร.ต.ต.วีระชัย จำปาหาร เป็นอันว่าสภาเทศบาลตำบลโพน มีมติเห็นชอบให้มีคณะกรรมการชุมชน ประธานสภา ฯ ด้วยคะแนนเสียง 6 เสียง ขั้นตอนต่อไปก็เป็นขั้นตอนหารือว่าควรจัดตั้ง ชุมชน ซึ่งตามเดิมมี 10 ชุมชน ท่านสมาชิก ฯ เห็นว่าควรจะ เพิ่มหรือลดชุมชนลง อย่างไร ขอเชิญท่านสมาชิก ฯ เสนอครับ

นายมานพ นามปัญญา ผมขอเสนอให้มีการจัดตั้งชุมชน จำนวน 5 ชุมชนครับ เนื่องจากว่าสมาชิกสภา ฯ งบประมาณของเรามีจำกัด และส่วนมากการทำงานเราทำงานร่วมกัน อยู่แล้วครับ

ร.ต.ต.วีระชัย จำปาหาร - มีท่านใดจะเสนอเพิ่มเติมอีกหรือไม่ ประธานสภา ฯ

นายประสิทธิ์ คำภูษา ผมขอเสนอให้มีการจัดตั้งชุมชน จำนวน 5 ชุมชนครับ สมาชิกสภา ฯ

นายพนมศิลา ศรีบัว หลักเกณฑ์ในการคัดเลือกชุมชน ใช้เกณฑ์อะไรคับ รองนายกเทศมนตรี

นายสมพงษ์ สุริโย ขออนุญาตเพิ่มเติม โดยเฉพาะในเรื่องของชุมชนซึ่งตอนนี้มีส่วนที่เกี่ยวข้องเลขานุการสภา ฯ ในการทำงานอยู่ คือ กองสาธารณสุขได้มีงบประมาณอุดหนุนสำหรับ ศูนย์สาธารณสุขมูลฐานชุมชน (ศสมช.) เพื่อดำเนินตามแนวทางโครงการ พระราชดำริด้านสาธารณสุข อุดหนุนชุมชนละ 20,000.- บาท จำนวน 10 ชุมชน เราก็เลยทำงานในรูปแบบของ 10 ชุมชน มาโดยตลอด ก็จะมีคณะกรรมการหลักอยู่ ก็นำเรียนให้สมาชิกสภา ฯ ได้รับทราบและพิจารณาต่อไปครับ

ร.ต.ต.วีระชัย จำปาหาร ขอบคุณท่านเลขานุการสภา ฯ ครับ ประธานสภา ฯ

นายประสิทธิ์ คำภูษา ในเมื่อเราตั้งมา 10 ชุมชนแต่เดิมแล้ว เราควรมาพิจารณากันว่า สมาชิกสภา ฯ คณะกรรมการชุมชนควรจะให้มีกี่คน เพื่อจะได้จัดสรรงบประมาณว่า เราต้องตั้งค่าตอบแทนเท่าไรครับ

ร.ต.ต.วีระชัย จำปาหาร สรุปว่าให้จัดตั้งชุมชน จำนวน 10 ชุมชนตามเดิม ต่อไปเรามาพิจารณาประธานสภา ฯ กันว่าควรให้มีคณะกรรมการชุมชนจำนวนกี่คน ซึ่งในระเบียบ ฯ ระบุไว้ว่า ในชุมชนหนึ่งให้มีคณะกรรมการชุมชนจำนวนไม่น้อยกว่าห้าคน แต่ไม่เกินเก้าคน ขอเชิญท่านสมาชิก ฯ เสนอครับ

นายสมบัติ ภูมิรินทร์ ผมขอเสนอให้มีคณะกรรมการชุมชน จำนวนชุมชนละ 5 คนครับ สมาชิกสภา ฯ

นายคำแปลง ศรีบัว ในเรื่องของงบประมาณที่จะจ่ายเป็นค่าตอบแทนคณะกรรมการชุมชน สมาชิกสภา ฯ ผมไม่ติดใจ เป็นห่วงในเรื่องของการทำงานมากกว่า ซึ่งบางคน ก็รับผิดชอบหน้าที่ดีอยู่แล้ว และบางคนมีชื่อในความรับผิดชอบ แต่ทำหน้าที่ของตนเองไม่เต็มที่ครับ

ร.ต.ต.วีระชัย จำปาหาร ขอบคุณท่านคำแปลง ฯ ครับ ประธานสภา ฯ - มีท่านใดจะอภิปรายเพิ่มเติมอีกหรือไม่

- ถ้าไม่มีก็ขอมติที่ประชุมแห่งนี้ว่า สมาชิกท่านใดเห็นชอบให้มี คณะกรรมการชุมชน จำนวนชุมชนละ 5 คน ถ้าท่านใดเห็นชอบ โปรดยกมือ

**มติที่ประชุม - เห็นชอบ**

- ถ้าไม่มีสมาชิก ฯ เห็นเป็นอย่างอื่น ก็เป็นอันว่าสภาเทศบาลตำบลโพน มีมติเห็นชอบให้มีคณะกรรมการชุมชน จำนวนชุมชนละ 5 คน

**มติที่ประชุม มีมติเห็นชอบกำหนดให้มีคณะกรรมการชุมชนจำนวน ชุมชนละ 5 คน ด้วยมติเอกฉันท์**

นายสมพงษ์ สุริโย ตามที่แต่ละท่านได้แสดงความเห็นเกี่ยวกับบทบาทหน้าที่ ซึ่งระเบียบ ฯ เลขานุการสภา ฯ ได้กำหนดไว้ชัดเจนอยู่แล้ว คือ ให้ประชาชนเลือก โดยก่อนที่จะมีการ เลือกคณะกรรมการชุมชน เราต้องทำเป็นประกาศของเทศบาล และต้องสร้างความเข้าใจกับชุมชนก่อน ซึ่งทางสภา ฯ ได้มีมติแล้ว เราก็จะดำเนินการในขั้นตอนต่อไป ในเรื่องของการประกาศจัดตั้ง หรือหลักเกณฑ์ต่าง ๆ เพื่อที่จะทำการคัดเลือกคณะกรรมการชุมชน ซึ่งก่อนสิ้นปีงบประมาณ น่าจะมีรูปแบบคณะกรรมการชุมชนที่ชัดเจนขึ้น น่าจะปฏิบัติหน้าที่ได้ในปีงบประมาณ 2567 คือ ตั้งแต่เดือนตุลาคม เป็นต้นไป ในส่วนที่มีความสำคัญ คือ การจัดตั้งงบประมาณ เพื่อเป็นค่าตอบแทน ถ้ากำหนดไว้ชุมชนละ 5 คน จำนวน 10 ชุมชน งบประมาณที่ใช้ในเรื่องของค่าตอบแทน 378,000.- บาท / ปี ซึ่งงบประมาณในส่วนนี้ ก็จะจ่ายเป็นค่าตอบแทนให้กับ คณะกรรมการชุมชนในแต่ละเดือนที่มีการประชุม ซึ่งการประชุม ในแต่ละครั้งก็จะมีการเสนอต่อเทศบาลด้วยว่ามีการประชุมเรื่องอะไร ก็คิดว่าน่าจะเป็นการส่งเสริมและสนับสนุนการพัฒนาของชุมชนเรา ให้ดียิ่งขึ้น ในลำดับต่อไปก็เป็นหน้าที่ของสำนักปลัดที่จะขับเคลื่อน และดำเนินการตามขั้นตอนต่อไปครับ โดยที่เป็นการสมควรให้ประชาชน ในเขตเทศบาลได้มีส่วนร่วมในการพัฒนาชุมชนท้องถิ่นของตนเอง และมีบทบาทในการแก้ไขปัญหาโครงสร้างพื้นฐาน เศรษฐกิจ สังคม การจัดการสิ่งแวดล้อมและทรัพยากรธรรมชาติ การบำรุงศิลปะ จารีตประเพณี ภูมิปัญญาท้องถิ่น ในชุมชนของตนเองครับ

*- ประธานสภา ฯ สั่งพักการประชุม 10 นาที -*

6.2 พระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น (ฉบับที่ 2) พ.ศ. 2566

นายสมพงษ์ สุริโย พระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น เลขานุการสภา ฯ (ฉบับที่ 2 ) พ.ศ. 2566 ก็ขอนำเรียนให้สมาชิกสภาท้องถิ่นหรือ ผู้บริหารท้องถิ่นได้รับทราบ ในประเด็น “มาตรา 34 ข้าราชการการเมือง สมาชิกสภาผู้แทนราษฎร สมาชิกสภาท้องถิ่น ผู้บริหารท้องถิ่น หรือเจ้าหน้าที่อื่นของรัฐ อาจช่วยผู้สมัครในการหาเสียงเลือกตั้งได้ ในกรณีปรากฏข้อเท็จจริงว่า ข้าราชการการเมือง สมาชิกสภาผู้แทนราษฎร สมาชิกวุฒิสภา สมาชิกสภาท้องถิ่น ผู้บริหารท้องถิ่น หรือเจ้าหน้าที่อื่นของรัฐ กระทำการใด ๆ โดยมิชอบ ด้วยหน้าที่และอำนาจอันเป็นการกลั่นแกล้งผู้สมัครใด ให้คณะกรรมการ การเลือกตั้ง หรือกรรมการการเลือกตั้ง หรือผู้อำนวยการการเลือกตั้ง ประจำจังหวัด หรือคณะกรรมการการเลือกตั้งประจำองค์กรปกครอง ส่วนท้องถิ่นที่คณะกรรมการการเลือกตั้งมอบหมายมีอำนาจสั่งให้ยุติ หรือระงับการกระทำนั้นได้ ให้กรรมการการเลือกตั้งที่พบเห็นการกระทำตามวรรคสอง มีอำนาจสั่งให้ระงับการกระทำนั้นได้แล้วรายงานให้คณะกรรมการ การเลือกตั้งทราบ” เหตุผลในการประกาศใช้พระราชบัญญัติฉบับนี้ คือ แก้ไขเพิ่มเติม มาตรา 34 เหตุผลในการประกาศใช้พระราขบัญญัติ ฉบับนี้ คือ แก้ไขเพิ่มเติม มาตรา ๓๔ แห่งพระราชบัญญัติการเลือกตั้ง สมาชิกสภาท้องถิ่นหรือผู้บริหารท้องถิ่น พ.ศ. ๒๕๖๒ เพื่อให้ข้าราชการ การเมืองสมาชิกสภาผู้แทนราษฎร สมาชิกสภาท้องถิ่น ผู้บริหารท้องถิ่น หรือเจ้าหน้าที่อื่นของรัฐ สามารถช่วยรณรงค์หาเสียงเลือกตั้งให้กับผู้สมัคร รับเลือกตั้งเป็นสมาชิกสภาท้องถิ่นหรือผู้บริหารท้องถิ่นได้ โดยไม่ถือว่า เป็นการกระทำที่เป็นคุณหรือเป็นโทษแก่ผู้สมัครรับเลือกตั้ง เว้นแต่ เป็นการดำเนินการโดยมิชอบด้วยหน้าที่และอำนาจอันเป็นการกลั่นแกล้ง ผู้สมัคร ทั้งนี้สิทธิดังกล่าวเป็นสิทธิขั้นพื้นฐานตามรัฐธรรมนูญ แห่งราชอาณาจักรไทย ตามนัยนี้ถือว่าเป็นการช่วยพัฒนาระบอบ ประชาธิปไตยตั้งแต่ฐานราก เพราะหลักปรัชญาทางการเมือง และการปกครองทั่วไปถือว่าองค์กรปกครองส่วนท้องถิ่นเป็นเวทีสร้าง การมีส่วนร่วมทางการเมืองในระบอบประชาธิปไตยแก่ประชาชน เป็นการพัฒนาให้องค์กรปกครองส่วนท้องถิ่นมีความเข้มแข็งซึ่งจะมีผลต่อ การเมืองระดับประเทศให้มีความเจริญมั่นคง ดังเช่นนานาอารยประเทศ ทั้งหลาย ทั้งนี้ การกระทำการของบุคคลดังกล่าวถ้าเป็นไปโดยมิชอบ ด้วยหน้าที่และอำนาจอันเป็นการกลั่นแกล้งผู้สมัครใดให้คณะกรรมการ การเลือกตั้งหรือกรรมการการเลือกตั้ง ผู้อำนวยการการเลือกตั้ง ประจำจังหวัด หรือคณะกรรมการการเลือกตั้งประจำองค์กรปกครอง ส่วนท้องถิ่นที่คณะกรรมการการเลือกตั้งมอบหมายมีอำนาจสั่งให้ยุติ หรือระงับการกระทำนั้นได้

ร.ต.ต.วีระชัย จำปาหาร ขอบคุณท่านเลขานุการสภา ฯ ครับ ประธานสภา ฯ

นางณฐอร การถัก เรียนท่านประธานสภา ฯ ท่านสมาชิกสภา ฯ คณะผู้บริหาร ปลัดเทศบาล หัวหน้าส่วนราชการ และผู้เข้าร่วมการประชุมทุกท่านค่ะ ขออนุญาต เพิ่มเติมงาน

- การจัดกิจกรรมเฉลิมพระเกียรติสมเด็จพระนางเจ้า ฯ พระบรม ราชินี เนื่องในโอกาสวันเฉลิมพระชนมพรรษา 3 มิถุนายน 2566 - เวลา 07.00 น. พิธีทำบุญตักบาตรถวาย พระราชกุศล - เวลา 08.00 น. พิธีถวายเครื่องราชสักการะและ วางพานพุ่มและพิธีจุดเทียนถวายพระพรชัยมงคล - งานเทศกาล “วิสาขปุณณมีบูชา” จังหวัดกาฬสินธุ์ ประจำปีงบประมาณ พ.ศ. 2566 ระหว่างวันที่ 3 – 7 มิถุนายน 2566 ณ โบราณสถานเมืองฟ้าแดดสงยาง ตำบลหนองแปน อำเภอกมลาไสย จังหวัดกาฬสินธุ์

นายคำแปลง ศรีบัว ตามที่เราได้ประชุมคราวที่แล้ว โครงการต่าง ๆ ที่ยังไม่ได้ดำเนินการ สมาชิกสภา ฯ ได้แก่ 1) โครงการปรับปรุงระดับถนนและรางระบายน้ำ ถนนนาคแขนส่อย ที่เรายกระดับและมีการฝังท่อ ผมก็เห็นช่าง ไปดำเนินการตรวจสอบแล้วและผมก็ได้ไปคุยกับเจ้าของที่ ก็ไม่มีปัญหา ทางช่างก็แจ้งว่าหลังบุญบั้งไฟจะดำเนินการ ก็เลยขอสอบถามว่า จะดำเนินการเมื่อไหร่ 2) การขุดลอกคลองรางระบายน้ำพร้อมเปลี่ยนฝารางระบายน้ำ ทุกจุดที่ชำรุดทั่วเขตเทศบาลตำบลโพน ที่ยังไม่ได้ดำเนินการ มีหลายจุด เช่น หมู่ 1 ก็ยังไม่ได้ดำเนินการ ก็ขอเรียนถามว่า ตอนนี้ดำเนินการ ถึงไหนแล้วครับ 3) ที่เราดำเนินการของบประมาณจากส่วนกลาง คือ โครงการ ถนนข้างลำห้วยยางทั้ง 2 ข้าง ให้เชื่อมไปถนนสายหนองช้าง ชาวบ้านก็สอบถามมามาก ซึ่งตอนนี้ยังไม่เห็นดำเนินการ เรียนถามว่า เราจะดำเนินการปีนี้หรืองบปีต่อไปครับ

นายทรงวุฒิ ลังภูรี 1. โครงการเงินอุดหนุนเฉพาะกิจที่ดำเนินการแล้วเสร็จมี 4 โครงการผู้อำนวยการกองช่าง 1.1 โครงการถนนดอกซ่าน ดำเนินการแล้วเสร็จและเบิกจ่าย ไปแล้ว 1.2 โครงการถนนคอนกรีตเสริมเหล็กใบบุ่นไต่เครือ ดำเนินการ แล้วเสร็จและเบิกจ่ายไปแล้ว 1.3 โครงการก่อสร้างแอสฟัสติกถนนพันมหา ดำเนินการ แล้วเสร็จและกำลังดำเนินการเบิกจ่าย 1.4 โครงการประปาผิวดิน

2. โครงการเงินอุดหนุนเฉพาะกิจที่เราขอจากส่วนกลาง เราทำโครงการ เข้าไป 3 โครงการ 2.1 โครงการขยายผิวจราจรถนนกระบวยหัวขวาง 2.2 โครงการซ่อมสร้างผิวจราจรแอสฟัสติกคอนกรีต ถนนกระบวยหัวหย่อน จากข้างโรงเรียนชุมชนโพน พิทยาคม - ศูนย์พัฒนาเด็กเล็ก 2.3 โครงการถนนคอนกรีตนาคหัวจุ้ม

ซึ่งทั้ง 3 โครงการนี้ จังหวัดได้อนุมัติโครงการมาแล้ว ขณะนี้กองช่าง อยู่ระหว่างทำแบบรูปรายการและประมาณราคากลาง

3. โครงการตามเทศบัญญัติ ฯ 3.1 โครงการก่อสร้างรางระบายน้ำคอนกรีตเสริมเหล็ก ซอยกระบวยหัวหย่อน ได้ผู้รับจ้างแล้ว อยู่ระหว่าง ดำเนินการ 3.2 โครงการก่อสร้างรางระบายน้ำถนนจันกิ่ง ทำสัญญา ผู้รับจ้างเรียบร้อยแล้ว อยู่ระหว่างดำเนินการ

4. โครงการที่เราใช้เงินทุนสำรองเงินสะสม เพื่อดำเนินการโครงการ ถนนนาคแขนส่อย ซึ่งมี 2 จุด ที่จะดำเนินการ คือ 4.1 ปรับปรุงระดับถนนและรางระบายน้ำถนนนาคแขนส่อย ในช่วงบริเวณปากซอยนาคแขนส่อย 3 อยู่ระหว่างจัดทำ แบบรูปรายการและประมาณราคากลาง 4.2 ปรับปรุงร่องระบายน้ำธรรมชาติ ให้มีประสิทธิภาพ ในการระบายน้ำเพิ่มมากขึ้น ในช่วงบริเวณ ถนนซอยนาคแขนส่อย 2 อยู่ระหว่างจัดทำ แบบรูปรายการและประมาณราคากลาง

และโครงการที่เราดำเนินการของบประมาณจากส่วนกลาง คือ โครงการถนนข้างลำห้วยยางทั้ง 2 ข้าง โครงการนี้ไม่ได้ระบุ ในเทศบัญญัติ ถ้าไม่ได้งบประมาณจากส่วนกลางเราก็จะดำเนินการ โดยใช้งบประมาณของเราเองครับ

ร.ต.ต.วีระชัย จำปาหาร ขอบคุณผู้อำนวยการกองช่างครับ ประธานสภา ฯ

นางสุจรรยา ทิพย์มณี เรียนท่านประธานสภา ฯ ท่านสมาชิกสภา ฯ คณะผู้บริหาร ผู้อำนวยการกองสาธารณสุข หัวหน้าส่วนราชการ และผู้เข้าร่วมการประชุมทุกท่านค่ะ ขออนุญาต รายงานผลการดำเนินงานของกองทุนธนาคารขยะเทศบาลตำบลโพน ซึ่งเริ่มดำเนินการตั้งแต่เดือนตุลาคม 2565 จนถึงครั้งล่าสุด เดือนพฤษภาคม ที่ผ่านมา รวม 8 ครั้งแล้ว จึงขอเชิญทุกท่าน ได้นำขยะมาขายในครั้งต่อไป ในวันที่ 7 มิถุนายน 2566 และขอความร่วมมือท่านผู้บริหาร ท่านสมาชิกสภา ฯ ได้ประชาสัมพันธ์ ให้ประชาชนได้นำขยะมาขาย โดยที่ไม่จำเป็นว่าต้องเป็นสมาชิกก็ได้ และในการดำเนินงาน เราก็มีการเก็บสถิติการขายขยะเพื่อเป็นขวัญ และกำลังใจให้กับสมาชิกที่นำขยะมาขาย โดยแชมป์เราก็จะดูว่า เป็นสมาชิกที่นำขยะมาขายทุกครั้ง และมีจำนวนขยะปริมาณมากที่สุด ในแต่ละเดือน ซึ่งรอบที่ผ่านมาแชมป์ของเรา คือ นางสาวลำไพร สระทอง

ร.ต.ต.วีระชัย จำปาหาร ขอบคุณท่านผู้อำนวยการกองสาธารณสุขครับ ประธานสภา ฯ - มีท่านใดจะอภิปรายเพิ่มเติมอีกหรือไม่

นายนิพนธ์ อิงภู ขอแจ้งในเรื่องของค่าใช้จ่ายบุญบั้งไฟ ประจำปี พ.ศ. 2566 นายกเทศมนตรี แต่จะขอแจ้งในส่วนของที่เป็นรายรับก่อน เนื่องจากค่าใช้จ่าย ยังไม่เรียบร้อย จะแจ้งในที่ประชุมสภาวัฒนธรรมในการประชุมครั้งต่อไป - เงินค่าจำหน่ายบัตรรำวง ซึ่งเราจำหน่ายให้กับหน่วยงานต่าง ๆ รวมถึงชมรมกำนัน / ผู้ใหญ่บ้าน แต่ก็ยังเก็บได้ไม่ครบ และได้นำรายได้ เข้ากองทุน “ฮักบ้านโพน” ก็จะเหลือเงิน 15,000.- บาท - เก็บค่าสถานที่ 6,600.- บาท - จำหน่ายบัตรรำวงหน้างานได้ 10,200.- บาท

ก็ขอขอบคุณทุกท่านที่ให้ความร่วมมือกัน ให้งานสำเร็จลุล่วง ไปด้วยดี งานต่อไปก็จะเป็น - บุญซำฮะ ซึ่งจะจัดขึ้นระหว่างวันที่ 13 – 15 มิถุนายน 2566 - วันที่ 8 มิถุนายน 2566 ทางสำนักงานเกษตรอำเภอคำม่วง จะจัดงานคลินิกเกษตร ซึ่งจะใช้สถานที่เทศบาลตำบลโพน - วันที่ 16 – 18 มิถุนายน 2566 สมาชิกสภา ฯ เดินทาง ไปอบรมที่จังหวัดขอนแก่น - วันที่ 21 มิถุนายน 2566 จะมีการประชุมประสานแผน ฯ ซึ่งแต่ละองค์กรปกครองส่วนท้องถิ่น ก็จะมาประชุมที่เทศบาลตำบลโพน - วันที่ 21 – 23 มิถุนายน 2566 ประชุมสันนิบาต แห่งประเทศไทยที่เมืองทองธานี

ร.ต.ต.วีระชัย จำปาหาร ขอบคุณท่านนายก ฯ ครับ ประธานสภา ฯ

นายนิพนธ์ อิงภู เรื่องขอใช้ที่เพื่อใช้ในการก่อสร้างประปา เราขอความเห็นไปยังหน่วยงานนายกเทศมนตรี ต่าง ๆ ที่เกี่ยวข้อง จำนวน 13 หน่วยงาน และตอนนี้ตอบรับมาแล้ว 9 หน่วยงาน ขั้นตอนต่าง ๆ ของเรา เหลือประมาณ 4 เดือน เผื่อประชาชนสอบถามเราจะได้แจ้งให้ตรงกันว่าเรากำลังดำเนินการอยู่ครับ

นางสุจรรยา ทิพย์มณี วันที่ 20 มิถุนายน 2566 เวลา 09.00 น. นายสำเริง ม่วงสังข์ ผู้อำนวยการกองสาธารณสุข รองผู้ว่าราชการจังหวัดกาฬสินธุ์ พร้อมคณะจะลงพื้นที่กำกับ ติดตาม แนะนำ และให้คำปรึกษากับทีมปฏิบัติการระดับอำเภอในเขตพื้นที่ ตำบลโพน ติดตามการขับเคลื่อนโครงการถังขยะเปียกลดโลกร้อน ขององค์กรปกครองส่วนท้องถิ่น ระดับจังหวัดเพื่อขับเคลื่อนการจัดการ ขยะมูลฝอยให้เกิดผลอย่างเป็นรูปธรรม ตลอดจนส่งเสริม ให้องค์กรปกครองส่วนท้องถิ่นดำเนินการพัฒนาประสิทธิภาพ จัดการขยะมูลฝอยให้มีความยั่งยืนและเกิดประโยชน์สูงสุด

นายทองมี สระทอง ตอนนี้ทางกองช่างดำเนินการโครงการต่าง ๆ จำนวน 9 โครงการ รองนายกเทศมนตรี ส่วนเรื่องขอใช้ที่ กองช่างก็มีส่วนร่วมในการเสนอรูปแบบรายการ ในการขอใช้ ซึ่งตอนนี้เรามีช่างคนเดียวในการทำราคากลาง ในการขอ เงินอุดหนุนเฉพาะกิจ และมีหนังสือมาจากส่วนกลางว่า ให้องค์กร ปกครองส่วนท้องถิ่น จัดทำโครงการเงินอุดหนุนเฉพาะกิจเหลือจ่าย ครั้งที่ 2 ซึ่งกองช่างก็ได้ดำเนินการทำเข้าไป 6 โครงการ แต่โครงการ ที่เหลือก็เป็นเงินเหลือจ่าย คือ 1) โครงการถนนใบบุ่นไต่เครือ บ้านโพน – หนองซองแมว 2) โครงการถนนดอกซ่าน เป็นโครงการเงินเหลือจ่ายมา จำนวน 800,000.- บาท 3) ดำเนินการทำถนนคอนกรีต หมู่ 1 (ช่วงถนนนาคหัวจุ้ม) เป็นโครงการเงินเหลือจ่าย จำนวน 800,000.- บาท 4) โครงการถนนแอสฟัสติก หมู่ 2 , หมู่ 3 และหมู่ 4 (ข้างโรงเรียนชุมชนโพนพิทยาคม - ศูนย์พัฒนาเด็กเล็ก) จำนวน 800,000.- บาท 5) โครงการขยายถนนกระบวยหัวหย่อน (ศูนย์พัฒนาเด็กเล็ก - บ้านนาบอน)

ซึ่งโครงการเงินเหลือจ่ายนี้ มีหนังสือมาจากส่วนกลางว่า ให้องค์กร ปกครองส่วนท้องถิ่น ประกาศหาผู้รับจ้างไว้รอส่วนกลางแจ้งงบประมาณ มาค่อยดำเนินการเรียกผู้รับจ้างมาทำสัญญา ซึ่งมี 3 โครงการ และโครงการที่ตกค้าง ได้แก่ - โครงการที่ 4 โครงการยกระดับถนนนาคแขนส่อย - โครงการที่ 5 วางท่อ ซึ่งตอนนี้ทางกองช่างได้ทำหนังสือ ขออนุมัติจ้าง - โครงการที่ 6 รางระบายน้ำ หมู่ 4 (ข้างวัด) ตอนนี้ ได้ผู้รับจ้างแล้ว - โครงการที่ 7 รางระบายน้ำ หมู่ 3 (ข้างดอนเจ้าปู่)

- โครงการที่ 8 โครงการหอกระจายข่าว ซึ่งโครงการนี้ เราได้เปลี่ยนแปลงความถี่ - โครงการที่ 9 โครงการขยายไหล่ทาง หมู่ 2 , หมู่ 3 และหมู่ 4 ซึ่งหมู่ 2 ขยายไหล่ทางข้างละ 70 เซนติเมตร หมู่ 3 (ช่วงสนามกีฬา) ขยายข้างละ 1 เมตร เนื่องจากว่า ข้างสนามกีฬามีรากไม้จำนวนมาก

ก็ขอนำเรียนให้ที่ประชุม ฯ ได้รับทราบว่าโครงการต่าง ๆ ที่เราได้วางไว้ จะดำเนินการเสร็จแน่นอนครับ

ร.ต.ต.วีระชัย จำปาหาร ขออนุญาตแจ้งทางผู้อำนวยการกองช่างว่า ท่อระบายน้ำหน้าบ้าน ประธานสภา ฯ ท่านคำแปลง ฯ ก็ขอให้รีบดำเนินการครับ

นายทองพันธ์ ศรีบุญจันทร์ เรื่องแผน ฯ ของ อบจ. นอกเขตเทศบาล อยากให้ดำเนินการ สมาชิกสภา ฯ ทำเรื่องแยกพื้นที่ออกจากแนวเขต อบต. ขอให้ที่ประชุมพิจารณา ในส่วนนี้ด้วยครับ

นายสมพงษ์ สุริโย การเปลี่ยนแปลงแนวเขตตามหนังสือซักซ้อม สามารถดำเนินการได้ เลขานุการสภา ฯ แต่ว่าเบื้องต้นผู้ที่จะดำเนินการเรื่องนี้ตามหนังสือสั่งการ ระบุว่า ผู้ที่จะดำเนินการยื่นคำร้องขอเปลี่ยนแปลงแนวเขต ต้องเป็นผู้ที่มีสิทธิ์ เลือกตั้งในเขตนั้น เช่น ในเขต อบต.โพน คือจำนวนคนที่มีสิทธิ์เลือกตั้ง ของ อบต.โพน เป็นผู้ดำเนินการยื่นคำร้อง หลังจากนั้นก็จะเป็น กระบวนการของการทำประชาคม ในส่วนของผู้มีส่วนได้เสีย

นายคำแปลง ศรีบัว ตามระเบียบกระทรวงมหาดไทย ว่าด้วยข้อบังคับการประชุม สมาชิกสภา ฯ สภาท้องถิ่น ฯ ข้อ 63 ระบุไว้ว่า “สมาชิกสภาท้องถิ่นผู้ใดประสงค์ จะกล่าวถ้อยคำใดต่อที่ประชุมสภาท้องถิ่นให้ยกมือขึ้นพ้นศรีษะ เมื่อประธานสภาท้องถิ่นอนุญาตแล้วจึงกล่าวได้ โดยให้ยืนกล่าว ณ ที่ของตนหรือ ณ ที่ซึ่งจัดไว้ก็ได้และต้องกล่าวกับ ประธานสภาท้องถิ่น” จึงขอเสนอให้ที่ประชุม ฯ พิจารณาไมโครโฟน ที่จะใช้ในการอภิปราย เนื่องจากว่าที่ใช้อยู่ในปัจจุบัน ไม่สะดวก ในการยืนอภิปรายครับ

ร.ต.ต.วีระชัย จำปาหาร ขอเสนอให้เปลี่ยนเฉพาะขาไมโครโฟนให้สูงขึ้น และนำเข้าเทศบัญญัติ ฯ ประธานสภา ฯ ปี 2567 ก็ได้ครับ

- ท่านสมาชิกสภา ฯ ท่านใดมีอะไรจะชี้แจงเพิ่มเติมไหมครับ

- ถ้าไม่มี ขอปิดการประชุมครับ

ปิดประชุม เวลา 12.00 น.

(ลงชื่อ) สมพงษ์ สุริโย ผู้จดรายงานการประชุม (นายสมพงษ์ สุริโย) รองปลัดเทศบาล/เลขานุการสภา ฯ

**คณะกรรมการตรวจรายงานการประชุมลงชื่อตรวจแล้วถูกต้อง**

(ลงชื่อ) คำแปลง ศรีบัว กรรมการตรวจรายงานการประชุม

(นายคำแปลง ศรีบัว)

สมาชิกสภาเทศบาลตำบลโพน

(ลงชื่อ) มานพ นามปัญญา กรรมการตรวจรายงานการประชุม

(นายมานพ นามปัญญา)

สมาชิกสภาเทศบาลตำบลโพน

(ลงชื่อ) วุฒิชัย เชยชมศรี กรรมการตรวจรายงานการประชุม

(นายวุฒิชัย เชยชมศรี)

สมาชิกสภาเทศบาลตำบลโพน

ร้อยตำรวจตรี วีระชัย จำปาหาร ผู้รับรอง

(วีระชัย จำปาหาร)

ประธานสภาเทศบาลตำบลโพน